stanford-oval/wikipedia huggingface dataset:
דוי הסר

"דוי הסר" הוא פיוט שחיבר דונש בן לברט, ושמו אף חתום בראשי החרוזים. בקהילות אשכנז נהגו לשלב פיוט זה בהקדמה לזימון בסעודת הנישואים ושבע ברכות.
תוכן הפיוט

יש שכתבו שדונש חיבר פיוט זה לאחר מות בתו אשר נועדה להינשא לרבי נסים גאון. ועל זה בקשתו 'דוי הסר וגם חרון'.
אחרים פירשו כוונת הפיוט שהוא כעין בקשה מהאל שינחה את הסועדים ובעיקר את החתן והכלה הטריים במעגלי צדק וישרה עליהם את ברכת בני ישורון ובני אהרון. לאחר מכן ממשיכים את הזימון כרגיל.
בטעם אמירתו בסעודת נישואין יש שכתבו שלאחר השמחה הגדולה, יש להזכיר את חורבן בית המקדש, וזהו כוונת הפיוט.
נוסחאות הפיוט

בנוסח הפיוט ישנם מספר שינויים בקצת מהסידורים:
נחנו במעגלי צדק - יש נוסחאות: "במעגל צדק". עוד נוסח: "נחנו מעגלי צדק".
בסיום הפיוט יש שגרסו רק את אחד הקטעים, כאשר בשעה שהמזמן הוא ישראל או לוי, אומר "שעה ברכת בני ישורון" ובזמן שהוא כהן אומר: "שעה ברכת בני אהרן".
גרסה אחרת גורסת כך: "נחני במעגלי צדק וכשרון שעה ברכת ישורון כבני אהרן".
וזליגמן בר תוקן: "בני ציון".
תוספות לפיוט

על פי הגניזה הקהירית, ישנו המשך לפיוט זה, שלא נתקבל בקהילות אשכנז:
לקריאה נוספת

עזרא פליישר, השירה העברית בספרד ובשלוחותיה, תש"ע 2010 - כרך שני, שער שלישי
דיון אודות הפיוט בפורום אוצר החכמה
יעקב ישראל סטל (עורך), הרב שמואל אשכנזי, אגרות שמואל, ירושלים תשפ"א, חלק ג, אגרת תשפ, עמ' 1219.
הערות שוליים

↑  טעמי המנהגים אות תתקפו.
↑  כך כתב בספר עזר מקודש על שולחן ערוך אבן העזר סימן סב.
↑  זכריה גבריאל ווסרמן, סדר הסעודה וההגדה ללילי חג הפסח, ירושלים תשע"ב, עמ' 73.
| ברכת המזון |
| --- | --- | --- |
| לפני הברכה | תהילים קל"ז (על נהרות בבל) • תהילים קכ"ו (שיר המעלות בשוב ה') • מים אחרונים • זימון • כוס של ברכה |  |
| סדר הברכה | ברכת הזן • ברכת הארץ (על הנסים) • ברכת ירושלים (רצה והחליצנו • יעלה ויבוא) • ברכת הטוב והמטיב (ברכת אבלים) • הרחמן • ברכת האורח • שבע ברכות |  |
| פיוטים | נודה לשמך • דוי הסר • אלהים צוית לידידך בחירך • אות מבראשית הוכתרה • הרחמן (פיוט) • צור משלו אכלנו |  |
| שונות | ברכת המוציא לחם מן הארץ • פת הבאה בכיסנין • ברכה אחרונה • ברכה אחת מעין שלוש • בנדיגאמוס |  |
ים מדר

ים מדר (נולד ב-21 בדצמבר 2000) הוא כדורסלן ישראלי המשחק בעמדת הרכז בהפועל תל אביב מליגת העל והיורוקאפ ובנבחרת ישראל. ב-2020 נבחר לשחקן המשתפר בליגת העל בכדורסל, הצעיר ביותר שזכה בתואר, וב-2023 נבחר לכוכב העולה של היורוליג.
בדראפט ה-NBA‏ 2020 נבחר בבחירה ה-47, על ידי בוסטון סלטיקס.
ראשית חייו

מדר נולד וגדל ביישוב בית דגן שבישראל. ככדורסלן בתחילית דרכו, שיחק בקבוצת הנערים של מכבי בית דגן, ובהמשך עבר לקבוצת הנוער של הפועל תל אביב.
קריירה > הפועל תל אביב (2018–2021)

ביוני 2018 חתם מדר לארבע שנים בהפועל תל אביב. בעונתו הראשונה במועדון שיחק מדר בבוגרים ולסירוגין גם בקבוצת הנוער. ב-6 באוקטובר, במשחקו הראשון בבוגרים, הוא קלע 5 נקודות ב-17 דקות בניצחון 81–100 על הפועל אילת. ב-29 באפריל קלע שיא קריירה של 10 נקודות, 5 ריבאונדים ו-2 אסיסטים ב-18 דקות בניצחון 76–104 על מכבי אשדוד באר טוביה. בעונת 2018/19 שותף ב-29 משחקים בהם העמיד ממוצעים של 2.7 נקודות, 1 ריבאונדים ו-1 אסיסטים ב-9.7 דקות, באותה עונה הגיע עם הפועל תל אביב עד לרבע הגמר בו הודחה הפועל על ידי מכבי תל אביב. במשחק הדרבי מול מכבי תל אביב שיחק דקה אחת בלבד. בזמן הארכה הועלה מן הספסל לאחר ששחקנים בקבוצה יצאו בחמש עבירות. מדר קלע 6 נקודות, והיה מן הגורמים לניצחון הפועל על היריבה העירונית.
בתום עונת 2019/20 נבחר לשחקן המשתפר בליגת העל לעונה זו; כשלזכותו 9.3 נקודות, 3.2 אסיסטים ומדד 9.3 בעונה הרגילה ו-17.3 נקודות, 5.3 אסיסטים ומדד 17.3 בפלייאוף.
בנובמבר 2020 נבחר על ידי בוסטון סלטיקס בבחירה ה-47 של דראפט ה-NBA‏ 2020, אך בעונת 2020/2021 המשיך לשחק בליגת העל הישראלית במדי הפועל תל אביב.
בליגת הקיץ של ה-NBA לקראת עונת 2021/2022 שיחק מדר במדי הסלטיקס על מנת לנסות להשיג חוזה מובטח, אך לא חתם בקבוצה.
קריירה > פרטיזן בלגרד (2021–2023)

באוגוסט 2021 חתם בפרטיזן בלגרד, אותה אימן ז'ליקו אובראדוביץ', על חוזה לשנתיים עם אופציה לעונה שלישית.
ב-12 במאי 2023 נבחר לכוכב העולה של היורוליג לעונת 2022/2023.
קריירה > פנרבחצ'ה (יולי 2023–יוני 2024)

ביולי 2023 חתם בפנרבחצ'ה מליגת העל הטורקית (ומהיורוליג), בחוזה למשך שלוש שנים.
בנובמבר 2023 קלע את סל הניצחון של קבוצתו על ריאל מדריד, בשנייה האחרונה של המשחק, ובכך הנחיל ליריבה הספרדית הפסד ראשון באותה עונה (המשחק נגמר בניצחון 100–99 דחוק לטובת קבוצתו). נוסף על כך, במשחק זה קלע מדר גם את שיא הקריירה שלו ביורוליג עד לאותה העת, 17 נקודות.
בדצמבר 2023, מדר נפצע מחפץ שנזרק לעבר ראשו (ראו חוליגניות, החרמת ישראל בספורט) על-ידי אוהדי הקבוצה הטורקית היריבה בשיקטש – מדר נזקק לתפרים בארובת עינו – וטס בחזרה לישראל להמשך הטיפול הרפואי בו.
ביוני 2024 הודיעה באופן רשמי קבוצתו הטורקית פנרבחצ'ה – על שחרורו בטרם עת של מדר מהמועדון.
קריירה > באיירן מינכן (יולי 2024–נובמבר 2024)

ב-16 ביולי 2024, חתם מדר על חוזה למשך שנתיים בבאיירן מינכן מליגת העל הגרמנית.
נבחרות ישראל

מדר שיחק בנבחרת הנוער של ישראל. בפברואר 2019 זומן לסגל הנבחרת הבוגרת. ביולי 2019 השתתף מדר עם נבחרת ישראל בכדורסל עד גיל 20 (נבחרת העתודה) באליפות אירופה שהתקיימה בישראל, זכה עמה באליפות, ונבחר לחמישיית הטורניר.
הערות שוליים

↑  ברק חקלאי, שמעון אמסלם החדש וקלישאת הדרבי: בהפועל ת"א חוגגים, באתר ynet, 21 בינואר 2019
↑  נבחרי עונת 2019–2020 בליגת ווינר סל, באתר מנהלת ליגת העל בכדורסל, ‏26 ביולי 2020
↑  הגשים חלום: אבדיה נבחר במקום ה-9 על ידי וושינגטון, באתר ערוץ הספורט, 19 בנובמבר 2020
↑  מרשים: ים מדר הכוכב העולה של העונה ביורוליג, באתר ערוץ הספורט, 13 במאי 2023
↑  נועה פופלינגר ועמרי מנהיים, ‏מעבר ישראלי ענק: ים מדר חתם בפנרבחצ'ה, באתר ערוץ הספורט, 12 ביולי 2023
↑  על אדמת טורקיה: סל ניצחון ושיא קריירה לים מדר מול ריאל מדריד | ישראל היום, באתר www.israelhayom.co.il, ‏2023-11-30
↑  אירוע מכוער: אוהדי בשיקטאש זרקו חפץ על ים מדר, שנפצע, באתר ynet, 2 בדצמבר 2023
↑  אירוע מכוער: אוהדי בשיקטאש זרקו חפץ על ים מדר, שנפצע, באתר ynet, 2 בדצמבר 2023
↑  לאחר עונה אחת בלבד: ים מדר שוחרר מפנרבחצ'ה, באתר ynet, 18 ביוני 2024
↑  אפרת עמורבן, ים מדר חתם לשנתיים בבאיירן מינכן: "מצפה לאתגר החדש", באתר ynet, 16 ביולי 2024.
↑  אבי סגל, ים מדר זומן לסגל הנבחרת הבוגרת, באתר ישראל היום, 22 בינואר 2019
↑  נבחרת העתודה של ישראל ניצחה את ספרד 84:92 וזכתה באליפות אירופה, באתר וואלה, 21 ביולי 2019
| ‏‏נבחרת ישראל‏ - אליפות אירופה בכדורסל 2022 (מקום 17) |
| --- | --- | --- |
|  1 סורקין •  2 מקל •  3 אבדיה •  4 פניני •  5 מדר •  6 מנקו •  7 כהן •  ‏8‏ ‏זלמנסון‏‏  •‏ 9 לוי • 10 גינת • 11 בלאט • 12 זוסמן • מאמן: גודס  |  1 סורקין •  2 מקל •  3 אבדיה •  4 פניני •  5 מדר •  6 מנקו •  7 כהן •  ‏8‏ ‏זלמנסון‏‏  •‏ 9 לוי • 10 גינת • 11 בלאט • 12 זוסמן • מאמן: גודס  | ישראל |
מדר במדי נבחרת ישראל, 2018
עילי בוטנר והילדים החדשים

"עילי בוטנר והילדים החדשים" הוא אלבום הבכורה של ההרכב עילי בוטנר והילדים החדשים, שיצא לאור ב-10 במרץ 2025. ההרכב נוצר לאחר פירוק ההרכב הקודם, "ילדי החוץ", עמו הופיע בוטנר במשך 15 שנים.
רקע

לאחר פירוק ההרכב "עילי בוטנר וילדי החוץ" באוגוסט 2024, שהתקיים לאחר כ-15 שנות פעילות מוצלחת, החליט בוטנר להקים הרכב חדש בשם "עילי בוטנר והילדים החדשים". ההרכב החדש כולל זמרים וזמרות צעירים, חלקם יוצאי תוכניות ריאליטי מוזיקליות, שנבחרו בקפידה לאחר תהליך אודישנים ממושך. ההרכב החדש כולל את יהלום דוד, נווה מאמו, לינוי כהן, נבו קנר, לורן דרויס ורון וקנין.
האלבום נכתב במהלך החודשים שלאחר פירוק ההרכב הקודם. בוטנר שאב השראה מחוויותיו האישיות ומסיפוריהם של חברי ההרכב החדשים, מה שהוביל ליצירת שירים המשלבים בין סגנונות מוזיקליים שונים ומביאים לידי ביטוי את הקולות הייחודיים של כל אחד מחברי ההרכב.
קידום וסינגלים

עם השקת האלבום, יצא קליפ לשיר "קוסטה ריקה". בנוסף, ייצא ההרכב לסיבוב הופעות בישראל, שיכלול את הלהיטים של בוטנר לצד שירי האלבום. מופעי הבכורה יתקיימו באמפי שוני ב-4 וב-5 באפריל 2025, ומשם ימשיכו לבמות הפתוחות ולהיכלים ברחבי הארץ.
הרכב

האלבום מציג שילוב של ז'אנרים מוזיקליים מגוונים, המשלבים בין פופ, רוק ומוזיקה ישראלית עכשווית.
רשימת רצועות

כל השירים נכתבו והולחנו על ידי עילי בוטנר (למעט היכן שמצוין אחרת).
| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | ילדים של אף אחד  |   |   | בן שופן | 4:00 |
| 2. | לא למדנו כלום  |   |   | עידו אוחיון | 3:48 |
| 3. | עד הסוף  |   |   | גיא קופלמן | 3:45 |
| 4. | קוסטה ריקה  | עילי בוטנר ונועה גולנדסקי |   | זהר ברזילי | 3:08 |
| 5. | בימי ולילותי  | בוטנר ויוחאי בלום | בוטנר ובלום | תום אלבז | 3:07 |
| 6. | כמו שהיינו פעם  |  |   | אוחיון | 3:14 |
| 7. | שדות הזמן  | גולנדסקי | בוטנר ואמיר צוויבן | אלדד ציטרין | 3:19 |
| משך כולל: | משך כולל: | משך כולל: | משך כולל: | משך כולל: | 24:22 |
משתתפים

עילי בוטנר – כתיבה (1,2,3,4,5,6), הלחנה (כל הרצועות), שירה (1,2), גיטרות (1,2,4,5,6,7)
אורן עמנואל – מיקס (2)
אייל קצב – מאסטרינג (3)
אלדד ציטרין – פסנתר (7), קלידים (7), בס (7), תכנותים (7), אקורדיון (7), סקסופון (7), עיבוד (7) והפקה מוזיקלית (7)
אמיר צוויבן – הלחנה (7)
ארן לביא – מאסטרינג (1,2,4)
בן שופן – הפקה מוזיקלית (1), הפקת שירות (1), עיבוד (1), תכנותים (1), קלידים (1), מיקס (1)
גיא קופלמן – עיבוד (3), הפקה מוזיקלית (3), גיטרות (3), קלידים (3), תכנותים (3)
ג'רמי טוויל – מיקס (3)
זהר ברזילי – קלידים (4), כלי הקשה (4), תכנותים (4), עיבוד (4) והפקה מוזיקלית (4)
יאיר סלוצקי – טרומבון (4)
יהלום דוד – שירה (2,4,6)
יוחאי בלום – כתיבה (5), הלחנה (5), אקורדיון (5)
לוקה לונגוני – פסנתר (6)
לורן דרויס – שירה (1,4)
לינוי כהן – שירה (2,4)
מורן דוד – הפקת שירה (6)
נבו כנר – שירה (1,5)
נווה מאמו – שירה (1,2,5)
נועה גולנדסקי – כתיבה (4,7)
נועם חבקין – תכנותים (6), כלי מיתר (6)
ספי ציזלינג – חצוצרה (4)
עדי רותם – קלידים (4), תכנותים (4), מיקס (4)
עודד דוידוב – מיקס (7), מאסטרינג (7)
עומרי בר הוד – מיקס (6), מאסטרינג (6)
עידו אוחיון – עיבוד (2,6), הפקה מוזיקלית (2,6), קלידים (2,6), תכנותים (2,6), גיטרות (2), מיקס (6)
רון וקנין – שירה (1)
שחר חזיזה – תופים (7)
שי סיוון – מיקס (7), מאסטרינג (7)
שלומי אלון – סקסופון (4)
תום אלבז – בס (5), קלידים (5), תכנותים (5), גיטרות (5), שירה (5), אקורדיון (5), הפקה מוסיקלית (5), עיבוד (5), מיקס (5) ומאסטרינג (5)
הערות שוליים

↑    שיראל דילר, ‏אחרי ההופעה האחרונה: עילי בוטנר הכריז על ילדי החוץ החדשים, בעיתון מקור ראשון, 29 בדצמבר 2024
↑   "ילדי החוץ" 2: עילי בוטנר הציג את זמרי ההרכב החדש שלו, באתר וואלה, 28 בדצמבר 2024
↑   עילי בוטנר והילדים החדשים - ⁠קוסטה ריקה, וידאו קליפ של השיר בערוץ "עילי בוטנר - Elai Botner", באתר יוטיוב, 10 במרץ 2025
הערות שוליים > ביאורים

↑  הרצועה "כמו שהיינו פעם" כוללת ציטוט מהשיר "תפילת יום הולדת" של תרצה אתר.
היה נחמד

"היה נחמד" הוא סינגל מאת הזמר-יוצר הישראלי יובל גולד, אשר הוצג לראשונה במהלך העונה ה-11 של תוכנית הריאליטי המוזיקלית "הכוכב הבא לאירוויזיון".
רקע

גולד הוא בנה של הזמרת שרי ואחיה של אדר גולד, שהייתה חברה בלהקת "עילי בוטנר וילדי החוץ". הוא נולד בחולון ונכון לפברואר 2025, מתגורר בקיבוץ ניר צבי. בילדותו שר עם אימו בהופעות, אך החל לשיר באופן מקצועי רק במסגרת שירותו בלהקה צבאית. הוא החל את דרכו המוזיקלית כמתופף וגיטריסט ובהתחלה התמקד בעבודה מאחורי הקלעים כמפיק ונגן מלווה, אך עם הזמן הבין שהוא רוצה להיות בפרונט ולהתמקד בעצמו.
בפרק השישי של העונה ה-11 של תוכנית הכישרונות "הכוכב הבא", ששודר ב-24 בנובמבר 2024, ביצע גולד את השיר לראשונה. הביצוע זכה לתשבחות מהשופטים, שהתרשמו מהשיר המקורי ומהביצוע הסוחף של גולד והביצוע היה לאודישן הנצפה ביותר במהלך העונה. מאוחר יותר, גולד הגיע למקום השישי בתוכנית ונחשב לאחד המתמודדים הבולטים בעונה.
הצלחה

לאחר הביצוע בתוכנית, השיר צבר פופולריות והפך לוויראלי ברשת תוך ימים ספורים, עם למעלה ממיליון השמעות, צפיות ושיתופים. באפליקציית טיקטוק, הסאונד של השיר זכה לכמעט 100 סרטונים ושימושים בעוד רבים מהגולשים ביקשו מגולד להוציא את השיר בגרסה מלאה.
ב-6 בפברואר הוציא גולד את השיר בגרסת הסטודיו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | המצעד הרשמי של גלגלצ | 8  |  |
הערות שוליים

↑  הילה יהודה, ‏"לקהל שלי חסר רוקנרול חדש. אני בא עם משהו שאנשים מחכים לו", באתר ‏מאקו‏, 5 בינואר 2025
1 2 3 4  היה נחמד - אם היינו מקבלים כבר את השיר המלא, באתר ‏מאקו‏, 6 בדצמבר 2024
1 2 3  הכוכב הבא לאירוויזיון 2025: יובל גולד משחרר את הסינגל הראשון בקריירה – "היה נחמד", באתר EuroMix, ‏7 בפברואר 2025
1 2  אפרת וכטל, ‏אני הבן של והאח של, נעים מאוד. עכשיו תכירו את יובל, באתר ‏מאקו‏, 27 בפברואר 2025
1 2  אפרת קרסנר, כוכב "הכוכב הבא" משחרר את הסינגל שהפך ללהיט בתוכנית, באתר אייס, 6 בפברואר 2025
↑  glglz, חג פורים, חג פורים, חג גדול למצעדים! 🎉, באתר אינסטגרם, ‏13 במרץ 2025
Wildflower (שיר של בילי אייליש)

| --- | --- |
 שיר בביצוע בילי אייליש
 מתוך האלבום Hit Me Hard and Soft
 יצא לאור:  17 במאי 2024
 פורמט:  הורדת מוזיקה, הזרמת מוזיקה 
 סוגה:  רוק קל, פופ
 שפה:  אנגלית 
 אורך:  4:21
 חברת תקליטים:  דארק-רום • אינטרסקופ
 כתיבה:  בילי אייליש   פיניאס או'קונל
 הפקה:  או'קנול
 
"Wildflower" (בעברית: "פרח בר"), הוא שיר של הזמרת והיוצרת האמריקאית בילי אייליש. השיר יצא לאור ב-17 במאי 2024 על ידי חברות התקליטים דארק-רום ואינטרסקופ רקורדס, כרצועה החמישית מתוך אלבום האולפן השלישי שלה, Hit Me Hard and Soft.
למרות שלא שוחרר כסינגל, "Wildflower" נכנס לעשירייה הראשונה ביוון, איסלנד, מלזיה, המזרח התיכון, פורטוגל ובריטניה, כמו כן, השיר גם היה בין 20 המובילים באוסטרליה, קנדה, צ'כיה, אירלנד, ליטא, לוקסמבורג, ניו זילנד, סינגפור, שווייץ וארצות הברית. השיר ממוקם במקום ה-89 במצעד סוף השנה של בילבורד הוט 100 לשנת 2024.
רקע

ביולי 2024, אייליש ביצעה את "Wildflower" בפרק שלה בסדרה של אמזון מיוזיק, "Songline". השיר היה גם חלק מהפרק של אייליש בסדרה "A Color's Show" שיצא ב-18 בספטמבר. ב-19 באוקטובר, אייליש ביצעה את השיר כחלק מהסט של "סאטרדיי נייט לייב", כאשר אחיה פיניאס או'קונל ליווה אותה בגיטרה אקוסטית.
הרכב

למרות שאייליש מעולם לא הבהירה על מי נכתב השיר, דווח מאוחר יותר ששורות מרובות בשיר מרמזות על מערכת היחסים שלה עם דבון לי קרלסון, חברתו לשעבר של ג'סי רת'רפורד שאיתה יצאה אייליש בעצמה מאוקטובר 2022 עד מאי 2023. שם השיר הוא ככל הנראה התייחסות ל-"Wildflower Cases", חברה שהוקמה על ידי קרלסון.
עם יציאתו של השיר, בילבורד דירג את "Wildflower" כשיר האהוב מאלבום האם שלו, Hit Me Hard and Soft.
מיקומי שיא > מצעדים שבועיים

| מדינה | מצעד | מיקום שיא |
| --- | --- | --- |
| אוסטרליה | ARIA | 14 |
| אוסטריה | Ö3 Austria Top 40 | 24 |
| בלגיה | Ultratop 50 פלנדריה | 45 |
| בלגיה | Ultratop 50 ולוניה | 45 |
| ברזיל | Brasil Hot 100 | 62 |
| קנדה | Canadian Hot 100 | 20 |
| צ'כיה | Singles Digitál Top 100 | 17 |
| דנמרק | Tracklisten | 30 |
| צרפת | SNEP | 42 |
| גרמניה | GfK | 44 |
| גלובלי | Global 200 (Billboard) | 11 |
| יוון | IFPI יוון הבינלאומי | 7 |
| איסלנד | Tónlistinn | 2 |
| אינדונזיה | ASIRI | 29 |
| אירלנד | IRMA | 11 |
| לטביה | LaIPA | 12 |
| לבנון | Lebanese Top 20 - Airplay | 11 |
| ליטא | AGATA | 13 |
| לוקסמבורג | Billboard | 16 |
| מלזיה | Billboard | 4 |
| מלזיה | RIM (מצעד בינלאומי) | 3 |
| MENA | IFPI | 7 |
| הולנד | Single Top 100 | 22 |
| ניו זילנד | Recorded Music NZ | 11 |
| נורווגיה | VG-lista | 27 |
| פיליפינים | Philippines Hot 100 | 80 |
| פולין | Polish Streaming Top 100 | 26 |
| פורטוגל | AFP | 7 |
| ערב הסעודית | IFPI | 9 |
| סינגפור | RIAS | 11 |
| סלובקיה | Singles Digitál Top 100 | 22 |
| ספרד | PROMUSICAE | 76 |
| שוודיה | Sverigetopplistan | 34 |
| שווייץ | Schweizer Hitparade | 14 |
| איחוד האמירויות הערביות | IFPI | 10 |
| בריטניה | UK Singles - OCC | 7 |
| ארצות הברית | Billboard Hot 100 | 17 |
| ארצות הברית | Hot Rock & Alternative Songs (Billboard) | 5 |
מיקומי שיא > מצעדי סוף שנה

| מדינה | מצעד | מיקום |
| --- | --- | --- |
| אוסטרליה | ARIA | 70 |
| קנדה | Canadian Hot 100 | 77 |
| גלובלי | Global 200 (Billboard) | 133 |
| איסלנד | Tónlistinn | 61 |
| ישראל | גלגלצ | 14 |
| הולנד | Single Top 100 | 92 |
| ניו זילנד | Recorded Music NZ | 41 |
| פורטוגל | AFP | 74 |
| שווייץ | Schweizer Hitparade | 89 |
| בריטניה | UK Singles - OCC | 66 |
| ארצות הברית | Hot Rock & Alternative Songs (Billboard) | 14 |
הערות שוליים

↑  Halbig, Matthias (18 במאי 2024). "Sie will es heller – Billie Eilish betritt das Pop-Wunderland". RedaktionsNetzwerk Deutschland (בגרמנית). נבדק ב-20 בנובמבר 2024. {{cite journal}}:  (עזרה)
↑  Johnston, Rylee (29 ביולי 2024). "Billie Eilish & Finneas Kick Off New Amazon Music Docu-Performance Series 'Songline': Here's How to Watch". Billboard. נבדק ב-25 בדצמבר 2024. {{cite news}}:  (עזרה)
↑  Aaron Williams, Billie Eilish Returns To ‘COLORS’ For The First Time In Six Years With A Gut-Wrenching Performance Of ‘Wildflower’, UPROXX, ‏18 בספטמבר 2024 (באנגלית)
↑  מיטשל פיטרס, Billie Eilish Appears Among the Clouds With Finneas for ‘Birds of a Feather’ & ‘Wildflower’ on ‘SNL’: Watch, בילבורד, ‏20 באוקטובר 2024 (באנגלית)
↑  Prance, Sam (22 באוקטובר 2024). "Billie Eilish fans think her "Wildflower" lyrics are about Devon Lee Carlson and Jesse Rutherford". Capital. נבדק ב-20 בנובמבר 2024. {{cite web}}:  (עזרה)
↑  אלכס הופר, Behind the Meaning of Billie Eilish’s “Wildflower”, American Song Writer, ‏17 ביולי 2024 (באנגלית)
↑  האנה דיילי, Billie Eilish’s ‘Hit Me Hard and Soft’: All 10 Songs Ranked, בילבורד, ‏17 במאי 2024 (באנגלית)
| בילי אייליש |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | When We All Fall Asleep, Where Do We Go? • Happier Than Ever • Hit Me Hard and Soft |  |
| מיני-אלבומים | Don't Smile at Me • Up Next Session: Billie Eilish • Guitar Songs |  |
| אלבומי הופעה | Live at Third Man Records |  |
| סיבובי הופעות | Don't Smile at Me Tour • Where's My Mind Tour • When We All Fall Asleep Tour • Where Do We Go? World Tour • Happier Than Ever, The World Tour • Hit Me Hard and Soft: The Tour |  |
| ערכים קשורים | "לא באחריותי" • "בילי אייליש: העולם קצת מטושטש" • "מאושרת מתמיד: מכתב אהבה ללוס אנג'לס" • "כשבילי פגשה את ליסה" |  |
| משפחה | פיניאס או'קונל (אח) • מגי ביירד (אמא) |  |
| בילי אייליש – שירים |
| --- | --- | --- |
| Don't Smile at Me | "Copycat" • "Idontwannabeyouanymore" • "My Boy" • "Watch" • "Party Favor"/"Hotline Bling" • "Bellyache" • "Ocean Eyes" • "Hostage" |  |
| When We All Fall Asleep, Where Do We Go? | "Bad Guy" • "Xanny" • "You Should See Me in a Crown" • "All the Good Girls Go to Hell" • "Wish You Were Gay" • "When the Party's Over" • "8" • "My Strange Addiction" • "Bury a Friend" • "Ilomilo" • "Listen Before I Go" • "I Love You" • "Goodbye" |  |
| Happier Than Ever | "Getting Older" • "I Didn't Change My Number" • "Billie Bossa Nova" • "My Future" • "Oxytocin" • "Goldwing" • "Lost Cause" • "Halley's Comet" • "Not My Responsibility" • "Overheated" • "Everybody Dies" • "Your Power" • "NDA" • "Therefore I Am" • "Happier Than Ever" • "Male Fantasy" |  |
| Hit Me Hard and Soft | "Lunch" • "Chihiro" • "Birds of a Feather" • "L'Amour de Ma Vie" • "Blue" • "Wildflower" |  |
| שירים אחרים | "Six Feet Under" • "Bored" • "&Burn" • "Bitches Broken Hearts" • "Lovely" • "Come Out and Play" • "When I Was Older" • "Everything I Wanted" • "No Time to Die" • "Lo Vas a Olvidar" • "Nobody Like U" • "TV" • "The 30th" • "Guess" |  |
מייק בראנט

| --- | --- |

 לידה:  1 בפברואר 1947 קפריסין
 התאבד:  25 באפריל 1975 (בגיל 28) בולון-ביאנקור, או-דה-סן, צרפת 
 שם לידה:  משה מיכאל ברנד
 שם במה:  Mike Brant 
 מקום קבורה:  מתחם בתי הקברות בחיפה 
 מוקד פעילות:  ישראל ישראל צרפת צרפת
 תקופת הפעילות:  1967–1975 (כ־8 שנים)
 סוגה:  פופ, שאנסון
 שפה מועדפת:  צרפתית 
 חברת תקליטים:  NMC, EMI
 פרופיל ב-IMDb
 
מייק בראנט (נודע גם בשם הבמה מייק סלע; 1 בפברואר 1947, י"א בשבט ה'תש"ז – 25 באפריל 1975, י"ד באייר ה'תשל"ה) היה זמר ישראלי שגדל בחיפה, החל את דרכו המוזיקלית בישראל, אך ללא הצלחה, אז עבר לצרפת והתפרסם. אף על פי שבתחילת דרכו לא הכיר שום מילה בשפה הצרפתית, רק קרא מילים צרפתיות שנכתבו לו באותיות בעברית, זכה להצלחה רבה לאור קולו העמוק ומראהו הנאה. בראנט היה לזמר הישראלי המצליח ביותר מחוץ לגבולות המדינה, ושירו הידוע ביותר הוא "Laisse Moi T'aimer" (לֶס מוּאה טֶמֶה – הניחי לי לאהוב אותך).
ביוגרפיה > חייו המוקדמים

נולד בשם משה מיכאל ברנד במחנה המעצר בפמגוסטה, קפריסין להורים יהודים-פולנים שנמלטו מהשואה (אימו, ברוניה רוזנברג, נמלטה ממחנה הריכוז אושוויץ ואביו, פישל ברנד, נמלט מהחזית הסובייטית) והתחתנו בקפריסין, לאחר שגורשו מהארץ על ידי הבריטים עם שאר המעפילים. אמו ילדה אותו בתנאים קשים בקפריסין. לאחר עליית המשפחה לארץ התיישבו בחיפה וחיו חיי דחק.
משה הילד לא דיבר עד הגיעו לגיל חמש. בגיל 12, לאחר שלא השתלב בבית הספר "כרמלי", עבר לקיבוץ גשר. לאחר כשנה שב לבית הוריו ועבד במגוון עבודות מזדמנות (שומר במוזיאון הימי הלאומי, מוכר קרח, סבל ועוד).
מייק שוחרר משירות בצה"ל בשל ניתוח שעבר בקיבה בגיל 15. הוא ביקש להתנדב לשירות צבאי וניגש לאודישן ללהקות הצבאיות. ציפו ממנו לשיר בעברית אך מייק שר באנגלית כפי שאהב וידע וביצע משיריו של אלביס פרסלי (היה מעריצו של אלביס). הוא לא התקבל.
ביוגרפיה > מותו

ב־22 בנובמבר 1974, בעת ששהה במלון בז'נבה, קפץ בראנט מחדר בקומה החמישית, ונפילתו נבלמה בהתנגשותו במרפסת בקומה השלישית. ברנט שבר את רגלו ובילה כשישה שבועות בבית החולים. בראיון עמו התחרט על ניסיון ההתאבדות ואמר שהיה זה רגע של טירוף שהוא מקווה שלא יחזור. לאחר שהשתחרר מבית החולים הקליט את הלהיט החדש "Dis-Lui" (אמור לה) והשתתף בסרט טלוויזיה שצולם בטולוז.
ב־25 באפריל 1975 בראנט שם קץ לחייו בקפיצה ממרפסת דירה שבקומה השישית ברחוב Erlanger מס' 6 ברובע ה־16 בפריז. בן 28 היה במותו.
מייק בראנט נטמן בבית העלמין חוף הכרמל בחיפה, וקברו הפך אתר עלייה לרגל למעריציו. עד היום קיימת קהילת מעריצים גדולה של בראנט בצרפת, בבלגיה, בקנדה ובישראל.[דרוש מקור]
דיסקוגרפיה

Mike Brant, 1970
L'album D'or, 1972
Mike Brant 74, 1974
Toutes les couleurs, 1974
Disque d'or, 1975
Album souvenir, 1975
Super Succos, Vol. 1, 1975
Super Succos, Vol. 2, 1975
הנצחת זכרו

בראנט נחשב לאמן הישראלי המצליח מבין האמנים הישראלים שפעלו בצרפת באותן השנים.[דרוש מקור]
בשנת 1991 עלתה ההצגה "לס מואה טמה", שכתב וביים אלדד זיו בתיאטרון החאן, על שלוש מעריצות של בראנט הנפגשות במלון בחיפה. ההצגה רצה במשך מספר עונות וזכתה להצלחה רבה.
בשנת 1999 יזם השחקן בועז פייפר סרט תיעודי על חייו ומותו - "מייק ברנט-לס מואה טמה" אשר יצא לאור בשנת 2002 בבימויו של ארז לאופר. הסרט כלל ראיונות עם בני משפחה, מנהלים וחברים, והתמקד במעבר החד של בראנט מזמר מועדונים ישראלי לא מוכר, לזמר בעל פרסום עולמי, המוקף במעריצות ונרדף על ידי התקשורת. בסרט זה מתוארים חייו של בראנט, משבר הפרסום, הקונפליקטים והקשיים שבאו עמם, עד להתאבדות הטראגית. הסרט נבחר באותה שנה כסרט התיעודי הטוב ביותר הן בפסטיבל הסרטים הישראליים בארצות הברית, והן בטקס פרסי אופיר.
בינואר 2008 הועלה בתיאטרון בית ליסין המחזה "מייק" העוסק בסיפור חייו של בראנט, בהשתתפותם של דן שפירא, מיה דגן, יונה אליאן ושלמה וישינסקי.
בשנת 2020 קראה עיריית חיפה רחוב על שמו, בשכונת קריית אליעזר, השכונה שבה הוא התגורר בצעירותו.
בדצמבר 2020 נתרם אוסף פריטי הזמר על ידי אחיו צביקה ברנד למוזיאוני חיפה למשמרת עד. בין הפריטים שנתרמו נמצאים כתבי יד מקוריים של מייק ברנט, תקליטי זהב, הגיטרה המקורית בה ניגן, פרטי ביגוד ועוד פריטים רבים שנשמרו על ידי בני משפחתו.
במאי 2022 נפתחה במוזיאון העיר חיפה תחת הכותרת "מייק ברנט - עד כלות הגוף" תערוכה הבוחנת את האוסף ואת סיפור חייו של מייק ברנט על פני התפתחות התרבות והמוזיקה המקומית בארץ, וביחס לאירועים מכוננים שקרו במדינת ישראל. לצד הפריטים ההיסטוריים מוצגות בתערוכה יצירות אמנות, איורים וכרזות שנוצרו במיוחד כתגובה לאוסף על ידי האמנים: עובדיה בנישו, דייב יעקב, פוגי נעים מלול וטל פוגל; קטעי וידאו נדירים מהופעותיו בארץ ובאירופה; ראיונות עם נעם סמל, מנהלו האמנותי ואמרגנו הראשון של מייק בארץ, אריאל זילבר, שהיה חלק מלהקת החימום של מייק בפריז, וליאורה עופר, שהייתה חלק מלהקת הליווי של מייק בהופעותיו בארץ. ראיונות אלה שנערכו במיוחד לתערוכה מוצגים לצד קטעים מהסרט "לס מואה טמה" של הבמאי ארז לאופר.
לקריאה נוספת

ביוגרפיה - מחיר התהילה / מייק בראנט - אורלי מזרחי. הוצאת אל"ף 1978
הערות שוליים

↑  חברי הלהקה :קובי ארליך פסנתר ועיבוד מוזיקלי, מייק ברנט שירה, יגאל סלע/דוד אזולאי תופים ויואל קוקל - גיטרה וקולות רקע
↑  ynet, מייק ברנט שלא הכרתם: הצצה נדירה לסיפור חייו של הזמר הנודע, באתר ynet, 19 במאי 2022
↑  ירון פריד, ,מסתמנת אפשרות לקאלט, חדשות, 2 ביולי 1991
↑  פולחן הערצה, חדשות, 3 בינואר 1992
↑  איתן בר-יוסף, עכבר העיר ת"א, איי דונט לייק מייק, באתר הארץ, 28 בפברואר 2008
מרב יודילוביץ', מייק בראנט חוזר לבמה, באתר ynet, 18 בנובמבר 2007
↑  נדב ברקאי, שדרות מייק ברנט, באתר google maps
↑  אדיר יזירף, מייק בראנט הנער החיפאי שהפך לאליל ההמונים אחרי 45 מונצח בחיפה • צפו, באתר חי פה - חדשות חיפה, ‏2020-08-05
↑  נירית קופל-וונדרמן, מייק ברנט במוזיאון חיפה • אוסף פריטי הזמר האגדי נתרם ע"י המשפחה, באתר חי פה - חדשות חיפה, ‏2020-12-21
↑  מייק ברנט - עַד כְּלוֹת הַגּוּף, באתר מוזיאוני חיפה - שישה מוזיאונים במסגרת אחת
↑  מוזיאוני חיפה, מייק ברנט - התערוכה • מאות הגיעו ונפעמו מהאוסף הנדיר שהוצג לראשונה במוזיאון העיר חיפה, באתר חי פה - תאגיד החדשות של חיפה והסביבה, ‏2022-05-25
| --- | --- |
בקרת זהויות :  NLI: 987007259187605171  BnF: cb13891811x (data)  GND: 11895945X  ISNI: 0000 0000 7980 8838  LCCN: nr91008088  MusicBrainz: cc02cf2c-4d1b-419f-ae12-92e559a62518  NTA: 073683736  SNAC: w6xg9xrg  SUDOC: 07805107X  VIAF: 195448   WorldCat (עם VIAF): 195448